Το Συντονιστικό Γραφείο Εκπαίδευσης Μονάχου λαμβάνοντας υπ’ όψιν:
το άρθρο 15 του ν.4415/2016 (Α’159), το άρθρο 13 του ν.3149/2003 (Α’141) την υπ’ αριθμ. 83046/Η2/30.06.2020 (Β’ 2687) Υπουργική Απόφαση τα οριζόμενα στην 144060/Η2/21-11-2022 στο (Β’ 6010) το υπ’ αριθμ. 121022 /Η2/16-09-2026 έγγραφο της Υπουργoύ Παιδείας, Θρησκευμάτων και Αθλητισμού κ. Σ. Ζαχαράκη

κ α λ ε ί
τους ενδιαφερόμενους εκπαιδευτικούς να υποβάλλουν αίτηση για πρόσληψη ως ωρομίσθιοι εκπαιδευτικοί με σύμβαση ορισμένου χρόνου για την κάλυψη διδακτικών αναγκών του διδακτικού έτους 2026-2027 στις κάτωθι ειδικότητες και σχολεία :
ΠΕΡΙΟΧΗ ΒΑΥΑΡΙΑΣ
ΠΕ07 Γερμανικών, στο Γυμνάσιο και στα Δημοτικά σχολεία της Νυρεμβέργης
ΠΕ07 Γερμανικών, στο ΓΕΛ Μονάχου
ΠΕ07 Γερμανικών, στα Δημοτικά και Γυμνάσια Μονάχου
ΠΕ79 Μουσικής, στα Δημοτικά Μονάχου, διδασκαλία στη Γερμανική και Ελληνική
ΠΕ88.04 Διατροφής, στο 1ο Γυμνάσιο Μονάχου, διδασκαλία στη Γερμανική
ΠΕΡΙΟΧΕΣ ΒΑΔΗΣ ΒΥΤΕΜΒΕΡΓΗΣ ΚΑΙ ΕΣΣΗΣ
ΠΕ01 Θεολόγων, στο ΓΕΛ Στουτγάρδης, διδασκαλία στην Ελληνική

Ειδικότερα επισημαίνουμε ότι δεν θα γίνουν δεκτές αιτήσεις εκπαιδευτικών που δεν διαθέτουν το απαιτούμενο πτυχίο ως προσόν διορισμού, σύμφωνα με τα ισχύοντα στην ημεδαπή και δεν πληρούν τις προϋποθέσεις, όπως ορίζει το υπ’ αριθμ. 101628/Η2/22-08-2025 έγγραφο του Υπουργείου Παιδείας. Τίτλοι σπουδών που έχουν αποκτηθεί στην αλλοδαπή συνοδεύονται από μετάφραση στα Ελληνικά και πράξη αναγνώρισης από τον ΔΟΑΤΑΠ (πρώην ΔΙΚΑΤΣΑ).
Οι ενδιαφερόμενοι οφείλουν να αποστείλουν στη διεύθυνση ηλεκτρονικού ταχυδρομείου
semuenchen@sch.gr του ΣΓΕ Μονάχου (σχολεία Μονάχου-Νυρεμβέργης) ή mail@gse-
stuttgart.europe.sch.gr (σχολεία Στουτγάρδης-Φρανκφούρτης), έως και την Παρασκευή
30.10.2026 και ώρα 15:00 μ.μ Γερμανίας τα κάτωθι δικαιολογητικά:
1. Τη συνημμένη αίτηση
2. Βασικό Πτυχίο
3. Διπλώματα Μεταπτυχιακών σπουδών (Μεταπτυχιακό Δίπλωμα Ειδίκευσης/ Διδακτορικό)
4. Βιογραφικό σημείωμα
5. Πιστοποιητικά Γλωσσομάθειας (Γερμανικών και άλλων ξένων γλωσσών).
Σημειώνεται ότι για την πρόσληψη στα Δημοτικά και στα Γυμνάσια της Βαυαρίας απαιτείται
Γερμανομάθεια.
6. Πιστοποιητικό Ελληνομάθειας επιπέδου Γ2 για όσους εκπαιδευτικούς θα διδάξουν μαθήματα
στα Ελληνικά και δεν έχουν Ελληνική ή Κυπριακή υπηκοότητα.
7. Πιστοποιητικό οικογενειακής κατάστασης
8. Αντίγραφο διευρυμένου ευρωπαϊκού ποινικού μητρώου (Erweitertes Europaisches
Fuhrungszeugnis) ή βεβαίωση ότι έχει γίνει αίτηση έκδοσής του.
Η μοριοδότηση των εκπαιδευτικών θα λάβει υπ’ όψιν τα ειδικότερα προσόντα και κριτήρια
που ισχύουν για την απόσπαση των δημοσίων εκπαιδευτικών όπως αυτά ορίζονται στις υπ’
αριθμ. 83046/Η2/30.06.2020 (ΦΕΚ 2687 Τευχ. Β’) και 144060/Η2/21-11-2022 στο (ΦΕΚ 6010
Τευχ.Β) Υπουργικές Αποφάσεις.
